1. **Otázka záujemcu:**

Žiadame verejného obstarávateľa o opravu výkazu výmer nasledovnej položky:

SO 06 – mutlifunkčné ihrisko – výmera

|  |  |  |
| --- | --- | --- |
| multifunkčný umelý trávnik certifikovaný, farba zelená, vlákno polyetylen, monofilamentné, výška vlákna - 15 mm, hustota vpichov 22000úm2, hmotnosť trávnika 2150g/m2, Dtex-6600, výplň kremičitý piesok - 20kg/m2 , trávnik pre čiary biely alebo žltý, k celkovej výmere prípočet 6% na zarezanie -strata | m2 | 14,00 |

V uvedenej položke je chybná výmera, správne by malo byť 608 m2. Môže uchádzač zmeniť množstvo na 608 m2?

**Odpoveď verejného obstarávateľa**:

*V rozpočte bol chybne zadaný vzorec, množstvo má byť podľa správnosti 608 m2*

*02.* **Otázka záujemcu:**

Na základe Vašej odpovede č.7 dňa 2.12.2019 „ Realizačná projektová dokumentácie bude dodaná vybranému zhotoviteľovi stavby, z tohto dôvodu táto položka nemôže byť zarátaná do nákladov“.
Žiadame obstarávateľa o úpravu návrhu ZoD čl.1 bodu 1.3.1 tak, že z tohto bodu vypustí časť:
„Zhotoviteľ tiež bude postupne počas realizácie Diela zabezpečovať (vyhotovovať) a odovzdávať Objednávateľovi realizačný projekt pre príslušné práce a dodávky, ktorý bude písomne odsúhlasovať pred zahájením príslušných prác a dodávok Objednávateľ Na výzvu Zhotoviteľa sa Objednávateľ, resp. jeho zástupca bude aktívne zúčastňovať odsúhlasovania tohto realizačného projektu,“

**Odpoveď verejného obstarávateľa**:

*Realizačná projektová dokumentácia je súčasťou zmluvy s projekčnou kanceláriou Syteli, s.r.o. V tomto prípade sa jedná o zle použitý termín, nakoľko verejný obstarávateľ mal na mysli vypracovanie projektu skutočného vyhotovenia stavby. Preto sa znenie bodu 1.3.1 ZoD čl.1 upraví na znenie:*

„*Zhotoviteľ tiež bude postupne počas realizácie Diela zabezpečovať (vyhotovovať) a odovzdávať Objednávateľovi čiastkové projekčné úpravy riešenia návrhov detailov a častí projektu skutočného vyhotovenia stavby pre príslušné práce a dodávky, ktorý bude písomne odsúhlasovať pred zahájením príslušných prác a dodávok Objednávateľ. Na výzvu Zhotoviteľa sa Objednávateľ, resp. jeho zástupca bude aktívne zúčastňovať odsúhlasovania týchto čiastkových projekčných úprav riešení a častí pre vypracovanie projektu skutočného vyhotovenia stavby*“

03. **Otázka záujemcu:**

*Z poskytnutých súťažných podkladov ( str.23 ) nie je jednoznačne jasné , čo všetko bude prebiehať v režime „Vyhradené“.
Domnievame sa správne, že sa to týka iba Prevádzkového súboru PS 01 Signalizačno-bezpečnostná technika, ktorého súčasťou sú:
• Systém SBT (Signálno-Bezpečnostná Technika)
• Kamerový systém CCTV
• Elektrický zabezpečovací systém EZS
• Elektrická požiarna signalizácia EPS
• Hlasová signalizácia požiaru HSP
• Bezpečnostný komunikačný systém KS
• Televízne káblové rozvody TKR
• Štruktúrovaná kabeláž STK
• Integračný bezpečnostný systém*

Prevádzkový súbor – „PS 01 - SIGNÁLNO-BEZPEČNOSTNÁ TECHNIKA“ je ako **jediná súčasť dokumentácie**, vypracovaný v režime stupňa utajenia „Vyhradené“.

**Odpoveď verejného obstarávateľa**:

*Tak ako je uvedené vo výzve na predloženie ponuky, ktorú ste obdržali, Projektová dokumentácia + Výkaz výmer – pre časť stupňa utajenia „Vyhradené“ bude k nahliadnutiu po dohode s verejným obstarávateľom na MZ SR, Limbová 2, Bratislava, na Odbore krízového manažmentu – miestn. č. 176;*

*Informácie:*

*– Odbor verejného obstarávania: Ing. Ondrej Kuruc, PhD. tel.: 02/593 73 297; Ing. Rudolf Link, tel.: 02/593 73 248;*

*– Odbor strategických investícií: Mgr. Michal Machánek, riaditeľ, tel.: 02/593 73 569, e-mail: michal.machanek@health.gov.sk – kontaktná osoba.*

*Pred samotným oboznamovaním s touto dokumentáciou musí byť medzi záujemcom a verejným obstarávateľom uzatvorená a účinná Zmluva o postupovaní utajovaných skutočností, ktorej návrh je tiež súčasťou dokumentácie verejného obstarávania pre zákazku „Výstavba Detenčného ústavu Hronovce“.*

04. **Otázka záujemcu:**

V súťažných podkladoch na strane č.48 v časti požiadavky na harmonogram je uvedené : „Zhotoviteľ musí vypracovať časový harmonogram búracích prác jednotlivých stavebných objektov ...“.
Predpokladáme správne, že uvedená požiadavka sa do súťažných podkladov dostala omylom ( z NsP Rázsochy – SP str.47 ), keďže podľa poskytnutej PD sa žiadne búracie práce nebudú realizovať a teda ani požadovaný Plán znižovania prašnosti nie je potrebný ?

**Odpoveď verejného obstarávateľa**:

*Áno, jedná sa o omyl. Omyl bude v súťažných podkladoch opravený.*

05. **Otázka záujemcu:**

V poskytnutých súťažných podkladoch na str.46-57 je bez ďalšieho vysvetlenia popísaný Plán organizácie výstavby:
1.časť POV ( popis HMG, Projektové zabezpečenie )
2.časť POV ( Plán ochrany zdravia pracovníkov a osôb )
3.časť Popis inštalovanej technológie
4.časť POV ( Plán znižovania prašnosti )
5.časť POV ( Kontrolný a skúšobný plán )
Z uvedeného na stranách 46-57 nám nie je jasné, z akého dôvodu je to súčasťou súťažných podkladov, či časť 1,2,4,5 má byť aj súčasťou ponuky uchádzača, alebo sa to bude týkať iba úspešného uchádzača.
Žiadame obstarávateľa o vysvetlenie.

**Odpoveď verejného obstarávateľa**:

*V súťažných podkladoch je jasne napísané, že POV je súčasťou ponuky uchádzača.*

06. **Otázka záujemcu:**

V poskytnutých súťažných podkladoch na str.48 je uvedené : „Uchádzač je povinný vo svojej ponuke predložiť POV v papierovej a elektronickej forme. ....“
Keďže ponuka sa podáva elektronicky v systéme JOSEPHINE, žiadame obstarávateľa o vysvetlenie požiadavky na predloženie v papierovej forme.

**Odpoveď verejného obstarávateľa**:

*Textové znenie na predkladanie POV aj v papierovej podobe sa dostalo do SP nedopatrením. Samozrejme, že sa jedná o predloženie POV iba v elektronickej podobe, nakoľko sa jedná o predkladanie ponúk v elektronickej forme prostredníctvom IS Josephine.*

07.  **Otázka záujemcu:**

Vo vysvetlení otázok uchádzačov zverejnených dňa 02.12.2019 verejný obstarávateľ zverejnil kompletnú realizačnú dokumentáciu vrátane nového výkazu výmer.

Vo výkaze výmer nie sú nové VV na SO 08 a SO 09. Prosíme obstarávateľa o potvrdenie, že na tieto SO platí pôvodný VV alebo prosíme o zverejnenie nového VV.

**Odpoveď verejného obstarávateľa**:

*Do IS Josephine doplňujeme nové VV pre objekty SO 08 (SO 08 Vonkajšia kanalizácia VV.xls) a SO 09 (SO 09 Vonkajší rozvod vody VV.xls).*

08. **Otázka záujemcu:**

Vo vysvetlení otázok uchádzačov zverejnených dňa 02.12.2019 verejný obstarávateľ odpovedal na otázku č. 4 takto: „*Počas priebehu projekčných prác bolo PS 03 po konzultáciách s ZSD a.s. vyradený z projektovej dokumentácie a teda aj z objektovej skladby.“*

Chápe uchádzač správne, že PS 03 – FOTOVOLTAIKA, nie je predmetom tohto verejného obstarávania a teda sa neoceňuje?

**Odpoveď verejného obstarávateľa**:

*Záujemca chápe správne, že PS 03 nie je predmetom daného verejného obstarávania.*

09. **Otázka záujemcu:**

Vo vysvetlení otázok uchádzačov zverejnených dňa 02.12.2019 verejný obstarávateľ uvádza:

„Otázka č. 9.: Žiadame verejného obstarávateľa doplniť výkres garážových vrát SO 01.

Odpoveď VO: Nakoľko došlo k zmene v projektovej dokumentácii v objekte SO 01 sa nenachádzajú garážové vráta. Zmenené výkazy sú obsiahnuté v aktualizovanej PD.“

Uchádzač konštatuje: V novom VV SO 01 sa však nachádza položka:

|  |  |  |  |  |  |
| --- | --- | --- | --- | --- | --- |
| 332 | 760 | 767658125 | Montáž vrát sekčných - elektrického stropného pohonu    | ks | 1,000 |
| *333* | *553* | *553/V* | *Sekčné garážové vráta 2400x2500 mm, popis podľa PD* | *ks* | *1,000* |

Žiadame verejného obstarávateľa o zosúladenie VV v zmysle odpovede.

**Odpoveď verejného obstarávateľa**:

*Do IS Josephine doplňujeme aktualizovaný výkaz výmer pre objekt SO 01 – diel ASR (ASR+ST - R1 VV.xls).*

10. **Otázka záujemcu:**

V súťažných podkladoch v časti B.2 opis predmetu zákazky, Plán organizácie výstavby – 3. časť Popis inštalovanej technológie (str. 53 SP) verejný obstarávateľ uvádza, že: „Uchádzač v Popise inštalovanej technológie zároveň popíše aj opatrenia akými zabezpečí vzájomnú kompatibilitu vyššie uvedených systémov.“

Žiadame verejného obstarávateľa o potvrdenie, že tento uchádzačom vypracovaný dokument do ponuky s názvom „Popis inštalovanej technológie“ nepodlieha režimu utajenia.

**Odpoveď verejného obstarávateľa**:

*Tento uchádzačom vypracovaný dokument, ktorý bude súčasťou ponuky s názvom „Popis inštalovanej technológie“ podlieha režimu stupňa utajenia „V“.*

11. **Otázka záujemcu:**

V súťažných podkladoch pre SO01 Detenčné centrum sú navrhnuté 3 výťahy:
V1 – Osobný výťah
V2 – Lôžkový výťah
V3 – Jedálenský výťah
V žiadnej časti predloženej projektovej dokumentácie nie sú špecifikované požadované parametre pre navrhnuté výťahy.
Žiadame verejného obstarávateľa, aby do podkladov doplnil požadované technické parametre pre navrhnuté výťahy, t. j. rozmery, nosnosť, kapacitu, požadovanú požiarnu bezpečnosť, spôsob otvárania, materiálové prevedenie kabíny a prípadné iné požadované parametre.

**Odpoveď verejného obstarávateľa**:

*Do IS Josephine doplňujeme príklady riešenia výťahov. Názvy materiálov sú uvedené ako príklady a v zmysle zákona č. 343/2015 Z.z. o verejnom obstarávaní v platnom znení, môžu byť nahradené ekvivalentnými výrobkami s rovnakými technickými parametrami, pri zachovaní alebo zvýšení technickej kvality bez nároku na zvýšenie ceny. Nahradenie materiálov je nutné odsúhlasiť zástupcom stavebníka, stavebným dozorom a projektantom. (G3NF944Q-001\_Detenčný ústav Hronovce\_GeN2 Stream 1275 - technická správa....pdf, G3NF944Q-002\_Detenčný ústav Hronovce\_GeN2 Stream 1275 - technická správa....pdf, G3NF944Q-003\_Detenčný ústav Hronovce\_GeN2 Stream 1275 - technická správa....pdf, Gen2 STREAM.PDF, ISO-Tschechisch, V1\_G3NF944Q\_GEN2 Stream 1275 kg\_3-3\_SF20\_EW60\_TLD-right\_1-vstup\_PDF.PDF, V2\_G3NF944Q\_GEN2 Stream 1275 kg\_2-2\_SF20\_EW60\_TLD-right\_1-vstup\_PDF.PDF, V3\_G3NF944Q\_ISO-D 200 kg\_2-2\_2-vstupy\_PDF.PDF, Výťahy V1-V3.pdf)*

12. **Otázka záujemcu:**

Vo výkaze výmer sú nasledujúce položky:
SO 01:
č. položky 225 až 246, pol.č.334 až 383 (konštrukcie doplnkové kovové – oceľové a zámočnícke konštrukcie)
č. položky 330 až 333 (konštrukcie doplnkové kovové – sekčné brány)
SO 02:
č. položky 200 až 219 (konštrukcie doplnkové kovové – oceľové a zámočnícke konštrukcie)
č. položky 261 - pol.č.264 (konštrukcie doplnkové kovové – sekčné brány)
K daným položkám nie je v predloženej projektovej dokumentácií výpis prvkov, v ktorom by bol špecifikovaný presnejší tvar, použitý materiál, spôsob kotvenia a podobne.

Žiadame verejného obstarávateľa o doplnenie špecifikácie týchto predmetných prvkov v podobe výkazu prvkov alebo obdobnom.

**Odpoveď verejného obstarávateľa**:

*SO 01*

*Oceľové prístrešky sú vykázané v projektovej dokumentácií, ktorá bola doplnená v diely ST – OK (statika – oceľové konštrukcie). Zábradlia sú vykázané v diely ASR v aktualizovanej verzii.*

*V prílohe e-mailu je priložený aktualizovaný výkaz výmer pre objekt SO 01 bez sekčných brán v objekte SO 01.*

*SO 02:*

*V aktualizovanej verzii tendrovej dokumentácie sa nachádzajú v objekte SO 02 výkazy spomínaných prvkov (rebrík, mreže a zábradlia)*

*Sekčné garážové vráta sú vykázané vo výkaze exteriérových dverí.*

*(ASR+ST - R1 VV.xls)*

13. **Otázka záujemcu:**

Vo výkaze výmer SO 01 sú nasledujúce položky:
326 611 611/D63 Dvere bezpečnostné RC1,1480x1950 mm, kovové, vrátane zárubne, kovania a zámku, popis podľa PD, ozn. D63 ks 6,000
327 611 611/D64 Dvere bezpečnostné RC1,1750x1950 mm, kovové, vrátane zárubne, kovania a zámku, popis podľa PD, ozn. D64 ks 8,000
328 611 611/D65 Dvere protipožiarne EW15/D1, bezpečnostné RC1, 900x1950 mm, oceľové, vrátane zárubne, kovania a zámku, popis podľa PD, ozn. D65 ks 1,000
329 553 553/D68 Hliníkové exteriérové dvere 900x2000 mm, vrátane zárubne, kovania a zámku, popis podľa PD, ozn. D68 ks 9,440
Tieto položky sa však nenachádzajú v poskytnutých výpisoch daných prvkov a ani v pôdorysoch.
Žiadame verejného obstarávateľa o vysvetlenie, kde sú v rámci SO 01 tieto položky navrhnuté a doplnil ich do výpisu dverí.

**Odpoveď verejného obstarávateľa**:

*V sekcii dokumenty v softvéry JOSEPHINE je priložený aktuálny výkaz výmer pre objekt SO 01. (ASR+ST -* *R1 VV.xls)*

Otázky záujemcu k ZOPUS-u:

14. **Otázka záujemcu:**

k SP bod 18.5 - nie je uvedená lehota na predkladanie ponuky.

**Odpoveď verejného obstarávateľa**:

*V súťažných podkladoch je odvolávka na Výzvu na preloženie ponuky zo dňa 20.11.2019 ( písm. d), kde je lehota na predkladanie ponúk presne uvedená. Ide o dátum 03.01.2020. SP pre PS 01(PD a Výkaz-výmer) pre časť stupňa utajenia „V“ bude poskytnutá záujemcom po dohode s verejným obstarávateľom a po predložení ZoPUS. Utajované PD pre PS 01 si môžu záujemci prevziať hneď, ako budú účinné zmluvy o postupovaní utajovaných skutočností.*

15. **Otázka záujemcu:**

k Zmluve ( ZOPUS ) bod 9.5 - sú prílohy, kde Príloha č.1( Špecifikácia postupovaných US ) nie je uvedená ( Vyhláška 301/2013 Z.z. §6 bod.1 určuje štátny orgán )

**Odpoveď verejného obstarávateľa**:

*– Viď. doplnený ZOPUS upr.č.1 o prílohu č. 1*

16. **Otázka záujemcu:**

- Príloha č.2 - navrhujeme vypustiť ( my sme ju vypustili z príloh )

**Odpoveď verejného obstarávateľa**:

 – *Viď. doplnený ZOPUS upr. č. 1*

17. **Otázka záujemcu:**

ZOPUS vyhotovený v originálnych rovnopisoch máme zaslať na adresu doporučenou poštou a do akého termínu ?

**Odpoveď verejného obstarávateľa**:

*Áno doporučene poštou, alebo osobne priniesť na podateľňu.*

18. **Otázka záujemcu:**

Bude nám zaslaný pre konateľov Záznam o určení ?

**Odpoveď verejného obstarávateľa**:

*Nie, nie je to potrebné.*